_Icrael Madit 


| kare meno onono Rwot owaco bot 
Abram ni, “A woko ki i lobo tuwu, ki i 
kin wadiwyu, ki i ot pa woru, ci icit i 
lobo ma abinyutti. , ki miyo nyini 
- obed madit: ki in ibi bedo gum: ki an 

) abi miyo gum bot jo ma gi miini gum, 
ki abi ceno ngat ma omiyi gum: ki i in 
rok weny ma i lobo gubi nongo gum. 
Acakki 12:1-3 


“Rok ma Lubanagi aye Rwot tye ki gum, 
ki Iwak ma en oyerogi me bedo ginaleya. 
Jabuli 33:12 


| nino meno Rwot oketo gicikke ki Abram kun wacci, “Atyeko miyo lobo man bot 
likwayi, cakke ki i kulu Ejipt nio kwede wa i kulu Euprate, jo Keni, jo Keniji, jo Kadmon, 
ki jo Keniji, jo Kadmon, ki jo Jo Kit, ki jo Periji, ki jo Repaim, ki jo Amor, ki jo Kanaan, ki 
jo jo Girgac, ki jo Jebuc. Acakki 15:18-21 


Abimiyo boti ki bot likwayi ma bilubi lobo ma ibedo iye macalo welo, lobo Kanaan 
ducu, obed mewu matwal: ci an abibedo Lubanagi. Acakki 17:8 


Ci Lubana oloko ki Moses kun wacce ni, “An aye a Rwat, ci anen bot Abraim, Icaka ki 
Yakobo ki nyin Lubana Matwero-ducu, ento gin pe gineya ki nyina Rwot. Dok bene 
don amoko gicikkena kwedgi, me miyo botgi lobo Kanaan, lobo ma yam gubedo iye 
macalo welo. Nia 6:2-4 


An a Rwot Lubanawu ma yam akwanyowu woko ki i lobo Ejipt, wek amiwu lobo 
Kanaan, wek abed Lubanamu. Lulevi 25:38 


Wulokke, wucak wotwu, wucit wa | godi pa jo Amor, ki i kabedo ducu ma tye cok 
kwede, i bar, i kin godi ki i nota, ki i Negeb ki i dog nam, wek lobo pa jo Kanaan, o wa 
| Lebanon, nio kwede wa i kulu madit, ma en kulu Euprate. Nen, don atyeko keto 
lobo man i nyimwu: Wudony wucam lobo ma yam Rwot okwono pire bot kwarowu 
Abraim ki Icaka ki Yakobo ni ebimiyo botgi ki bot likwayogi ma gilubi. Nwoyo Cik 1:7-8 


Pien ka ce wubigwoko cik magi ducu ma acikowu kwede, kun wulubogi, kun wumaro 
Rwot Lubanawu, kun wulubo yone ducu, kun wumoko i kome matek, | kare meno 
Rwot biryemo rok magi ducu woko ki i nyimwu, ci wubicamo rok mapol makatowu ki 
matek makatowu. Kabedo ducu ma tyenwu binyono iye bibedo mewu, cakke ki i tim 
ki i Lebanon, cakke ki i kulu Euprate, nio wa i dog nam ma tun wokcen, wan lobowu 
bibedo mewu. Pe tye natti mo ma bicun i nyimwu, pien Rwot Lubanawu bimiyo 
[woro ki Iworo | komwu i lobo ducu ma wubinyono iye-ni, macalo yam owaco botwu- 
ni. Nwoyo Cik 11:22-25 


lit i Wi got Abarim, wa i wi got Nebo ma tye i lobo Moab, mukemo Jeriko; ki 
nen lobo Kanaan, ma amiyo bot jo Icrael me bedo megi: Nwoyo Cik 32:49 


| ne to pa Moses ma latic pa Rwot, Rwot owaco bot Yocwa wod pa Nun, ma 
latic pa Moses ni, “Laticca Moses don oto woko; kombeddi don ia malo, icinol 
loka Jordan man, in ki Iwak man ducu, wucit i lobo ma abimiyo botgi, bot jo 
Icrael.” Kabedo ducu ma dye tyenwu binyono, amiyo botwu, macalo yam 
awaco bot Moses. Wan lobowu bibedo cakke ki i tim nio wa i Lebanon nio 
kwede wa i kulu madit Euprate, lobo ducu pa jo Kit, nio wa i nam madit yo tun 
wokcen. Pe tye nat mo ma bicun i nyimi pi kare me kwoni ducu: macalo yam 
abedo ki Moses, abibedo kwedi kit meno: pe abibwoti, pe abibwoti woko. Bed 
oteka ma cwinyi nwap, pien in aye ibipoko bot rok man lobo ma yam akwono 
pire ni abimiyo bot kwarogi me bedo ginaleyagi.” Yocwa 1:1-6 


Ki 
Magi aye lobo ma jo Icrael gugamo i lobo Kanaan, ma yam ajwaka Eleajar ki 


Yocwa wod pa Nun, ki ludito wi kaka ma i kaka pa jo Icrael gupoko botgi me 
bedo ginaleyagi. Yocwa 14:1 


Daudi dok oneko Adadejer wod pa Rekob, kabaka me Joba, i kare ma onono 
ocito ka dwoko wan lobone i net kulu Euprate. 2 Camuel 8:3 


Kadi wa i kom gicikke ma en oketo ki Abraim, ki i kom kwonne bot Icaka, 
Omoko man bot Yakobo obed cik, ki bot Icrael obed gicikke ma bedo matwal, 
kun wacci, “Abimiyo boti lobo Kanaan, ma bibedo ginaleyawu, | kare ma 
onono wun jo manok, wunok, wubedo lubedo kunnu. 1 Tekwaro 16:16-19 


Daudi oloyo Adadejer kabaka me Joba o kwede wa i Kamat, i kare ma en ocito 
ka jino locce i net kulu Euprate. 1 Tekwaro 18:3 


Man en gicikke ma en oketo ki Abraim, ki kwono kwon bot Icaka, Dok omoko lok man 
bot Yakobo me bedo cik, ki bot Icrael me bedo gicikke ma bedo matwal, kun wacci, 
“Abimiyo boti lobo Kanaan, ma bibedo dul me ginaleyawu.” ada, manok adada, ki 
welo ma gibedo iye. Jabuli 105:9-12 


ma yam oneko rok madito, oneko luker matego: Cikon kabaka pa jo Amor, ki Og 
kabaka me Bacan, ki ker ducu me Kanaan, omiyo lobogi odoko ginaleya bot Iwakke jo 
Icrael. Nyini bedo matwal, ai Rwot: ki poyo wii, ai Rwot, wa i kare pa yalwak ducu. 
Jabuli 135:10-13 


| mwaka me apar wiye abic me bedo pa Abram i lobo Kanaan, ma en aye mwaka me 
pyerabiro me kwo pa Abram, ci Rwot onen bot Abram i mwaka meno, owacce ni, “An 
a Rwot ma akwanyi woko nia ki i Ur Kadim me miyo lobo man boti me bedo ginaleya. 
Pi meno kombeddi don iwot i nyima, ibed jo mupore dok igwok cikka, pien abimiyo 
lobo man boti ki bot likwayi, cakke ki i kulu Mitraim nio kwede wa i kulu madit 
Euprate. Jasher 13:17-18 


Ka Ecau oa, odok cen bot Yakobo, ci otimo gin ducu ma Nebayot wod pa 
Icmael ocike kwede: ci Ecau oyako lonyo ducu ma yam Icaka oweko, gin 
makwo ki lee, ki dyani ki jami ducu, ki lonyo ducu; pe omiyo gin mo bot 
ominne Yakobo: ci Yakobo omako lobo ducu me Kanaan cakke ki i laora kulu 
Ejipt nio kwede wa i kulu Euprate, ci omayo odoko megi matwal, ki pi litinone 
ki pi likwaye matwal. Man aye lok ma Yakobo ocoyo i buk, kun wacci, “Lobo 
Kanaan ki gani ducu pa jo Kit, pa jo Kiv, pa jo Jebuc, pa jo Amor, pa Jo Periji ki 
pa jo Gergac, rok abiro ducu ma i dog kulu kulu me Ejipt nio wa | kulu Euprate. 
Jasher 47:24,27 


| ne to pa Moses en aye Rwot owaco bot Yocwa wod pa Nun ni, “A malo, icinol 
kulu Jordan, icit i lobo ma don amiyo bot jo Icrael, ci ibimiyo jo Icrael camo 
lobo ngom. Kabedo ducu ma tyen tyenwu binyono iye bibedo mewu, cakke ki i 
tim me Lebanon nio kwede wa i kulu kulu madit, kulu Perat, bibedo wan 
lobowu. Jacer 88:1-3 


En owaco bote ni: 'An aye Rwot ma akwanyo in ki i Ur pa jo 
Kaldaya, me miini lobo pa jo Kanaan me bedo megi matwal,: ki 
an abi bedo Lubangani ki pa likwayi ma bilubi.' | nino meno 
Rwot oketo gicikke ki Abram kun wacci, “Abimiyo bot likwayi 
lobo man cakke ki i kulu Ejipt nio kwede wa i kulu madit 
Euprate: ki jo Repaim, jo Pakori, jo Kiv, jo Amor, jo Kanaan, ki jo 
jo Girgac, ki jo Jebuc. Jubilees 14:7,18 


Abimiyo boti ki bot likwayi lobo ma yam ibedo iye macalo welo, 
lobo Kanaan, wek wucam mewu matwal, dok an abibedo 
Lubanagi.” Jubilees 15:10 


Ci awaco bot wora Yakobo ni, Rwot bityeko jo Kanaan pi in, ci 
miyo lobogi boti ki bot likwayi ma bilubi. Cik pa Levi 3:10 


Ki ingee jami eni Rwot kikome (Yecu Kricito) obi nen botwu, lero 
me kit ma atir, ki wubi dwogo cen i lobowu. Cik pa Jabulon 2:32 


Dok ka don wudoko jo manok, wudok cen ka ye Rwot 
Lubanawuyu, ki en obi dwoko wu cen i lobowvu, pi kica ne 
madwong. Cik pa Naputali 1:30 


